Rècord mundial: el Lip dub per la independència haurà d'arribar a les 3.000 persones | Osona.com\nRècord mundial: el Lip dub per la independència haurà d'arribar a les 3.000 persones\nEl vídeo s'enregistrarà al nucli antic i la plaça Major de Vic, el proper 24 d'octubre.\nper Redacció osona.com, 13 d'octubre de 2010 a les 14:57 |\nÀngel Amargant i Pere Ricart han presentat el Lip dub per la independència, aquest matí al mig de la plaça Major de Vic. Foto: Pere Pratdesaba\nEls organitzadors del Lip dub per la independència, que s’enregistrarà el proper 24 d’octubre a les 4 de la tarda a la plaça Major de Vic, han presentat aquest matí els darrers detalls de la iniciativa. La roda de premsa ha tingut lloc al mig de la plaça Major de Vic. Hi han participat Àngel Amargant i Pere Ricart, membres de l’organització.\nEl lip dub té dos grans objectius. Per un costat, “la màxima difusió de la causa independentista”, segons ha explicat Amargant. Per aconseguir aquest ressò, a nivell internacional, l’organització s’ha marcat una segona gran fita: batre el rècord mundial de participació en un lip dub. Per fer-ho, caldrà concentrar unes 3.000 persones a la plaça Major (encara falta registrar un lip dup a una universitat dels Estats Units que es va enregistrar fa uns dies i que rondava aquesta xifra). Per tal de validar-ho, es tancarà la plaça Major unes hores abans i es marcarà tothom que entri al recinte i tingui la intenció de participar en el lip dup.\nLa iniciativa pretén reivindicar “el desig de veure la nostra terra lliure” a través d'una cançó. En aquest cas han escollit el tema “La flama” del grup valencià Obrint Pas, i que comença amb uns versos del poeta de Burjassot Vicent Andrés Estellés apel•lant a la mobilització col•lectiva.\nEl recorregut de la càmera començarà a la plaça Abat Oliva i passarà per tot el nucli antic de la ciutat, amb nou espais escènics, on hi haurà les colles de cultura popular. Aquest tram representarà el passat de Catalunya, segons Ricart. El punt final serà la plaça Major, on es captaran els milers de persones amb estelades i senyeres reivindicant la independència. “Aquest últim punt significa el futur que volem per a Catalunya”, ha afegit el membre de l’organització.\nLa jornada tindrà un to festiu. Per això, s’ha programat tot un seguit d’activitats, amb punxadiscs, animadors i concerts, amb els grups L’Esca del Pecat (Titot i David Rosell) i Avel•lina.\n- Anar al bloc del lip dub\n- Anar al Facebook “Lip dub per la independència!!!”\nL’organització del LIP DUB PER LA INDEPENDÈNCIA volem fer pública tota la informació detallada de l’acte que tindrà lloc a Vic el proper diumenge, dia 24 d’octubre de 2010, a les 4 h de la tarda.\nEl lloc de trobada col•lectiu serà la plaça Major de Vic, que és el darrer espai escènic del recorregut per on es filmarà el lip dup i on la càmera captarà els milers de persones amb estelades i senyeres que reivindiquen la independència. Pel que fa als altres punts del recorregut per on passarà la càmera prèviament, seran ocupats per les colles de cultura popular catalana que desinteressadament han volgut donar-nos suport participant activament en alguna escena de la cançó, exceptuant les colles geganteres que aniran directament a la plaça Major.\nEl recorregut per on passarà la càmera és el següent: plaça Abat Oliba i carrer Cloquer (1r espai escènic); carrer Vergós (2n espai escènic); plaça de Malla, plaça Montrodon i carrer d’en Guiu (3r espai escènic); plaça de la Pietat (4t espai escènic); carrer de Sant Sadurní (5è espai escènic); plaça del Paradís (6è espai escènic); plaça del Canonge Collell (7è espai escènic), carrer de les Carnisseries (8è espai escènic); plaça del Pes (9è espai escènic) i plaça Major (10è espai escènic). Al bloc hem penjat el mapa amb el recorregut de la gravació.\nDes del migdia fins al vespre hi haurà servei de bar (entrepans i begudes) i venda de samarretes commemoratives del LIP DUB PER LA INDEPENDÈNCIA. A més, per a fer d’aquest esdeveniment participatiu una trobada reivindicativa i lúdica alhora, a continuació us detallem les activitats programades a la Plaça Major:\n- 13.00-15.00: proves de so dels grups musicals.\n- 15.00-16.00: arribada dels participants al lip dup a la Plaça Major de Vic, amenitzada pels PD Barni i PD Almogàver. Dos dinamitzadors de l’organització s’encarregaran de donar les consignes per a la gravació del lipdub.\n- 16.00-18.00 (aprox): gravació del LIP DUB PER LA INDEPENDÈNCIA. Entre gravació i gravació, els PD s’encarregaran d’animar a la gent i els dinamitzadors guiaran als participants en les preses de gravació que calguin.\n- A partir de les 18.00: Concerts\nL’Esca del Pecat: espectacle musical dinàmic i eixerit on el duet format per en Titot (veu) i en David Rosell (veu i guitarra) presenten cançons noves i memorables dels seus altres projectes. Per l’ocasió vindran acompanyats d’en Pere Borralleras (baix) i l’Oriol Iglesias (bateria).\nAvel•lina: grup format per ex-components d’Aramateix que toquen música fresca i d’autor.\nAltres grups pendents de confirmar.\nLa validació de l’intent del rècord mundial de més gent participant en un lip dup serà certificat per la companyia World Records Academy. Per tal de comptabilitzar els participants, l’organització donarà un número per persona i es marcarà a cada participant timbrant-li la mà amb un tampó per tal d’evitar que hi hagi gent amb més d’un número. Durant el procés de comptabilització per part de l’Organització, hi hauran dos regidors de l’Ajuntament de Vic que vetllaran i donaran fe del compliment d’aquest sistema. A posteriori, s’enviarà el nombre de persones resultant així com la gravació del LIP DUB PER LA INDEPENDÈNCIA a la World Records Academy, com a proves de l’intent del rècord.\nPerquè la realització d’aquest projecte sigui possible, hem comptat amb la col•laboració de moltes persones anònimes que han treballat de valent i desinteressadament per aconseguir l’objectiu comú; batre el rècord mundial de participació en un lip dup perquè la nostra acció a favor de la independència sigui notícia i tingui ressò internacional. A dia d’avui, però, encara ens calen més voluntaris que ens ajudin en algunes tasques organitzatives, informatives i de seguretat durant la jornada del dia 24 d’octubre. Qui hi estigui interessat només cal que en enviï un correu electrònic a l’adreça lipdubindependencia@gmail.com i ens digui la seva disponibilitat horària.\nAixí mateix, persones conegudes i organismes diversos ens han donat suport públicament. A tots ells, un per un, volem agrair-los la confiança dipositada en aquest petit i ambiciós projecte emancipador: a l’Ajuntament de Vic, a Avel•lina, a Burger Roc, a Decidim.cat, a L’Esca del Pecat, a Obrint Pas, a Òmnium Cultural, a Propaganda pel Fet, a Som.cat, a Sonotech i a Tona Decideix. També volem fer una menció especial a Els Pets, en Ferran Latorre, la Laia Jurado, en Màrius Serra, en Titot i en Xavier Roig,\nque han col•laborat gravant un vídeo de suport al LIP DUB PER LA INDEPENDÈNCIA que hem penjat al nostre bloc.\nFinalment, volem agrair la participació en la gravació del lip dup de les següents colles i entitats de cultura popular catalana: Gegants Hostalets de Balenyà, Gegants de Vic ciutat, Gegants Maulets de la Calla, Gegants del Carrer de la Riera, Gegants de Prats de Lluçanès, Gegants de la Garriga, Gegants de Manlleu, Escamot dels Diables de Calldetenes, Cremats d’Olost, Serpents de Manlleu, Diables de Tona, Esbart Dansaire Castell de Tona, Falconers de Malla, colla castellera els Sagals d’Osona, els Miquelets de Catalunya, Bastoners Quico Sabater, Bastoners de Sant Hilari, Bastoners de Malla, Tabalers Fills de la Flama, els grallers Ciutat de Vic, Acordionistes del Solc, el Bou de Vic, la Fera dels Cremats d’Olost, els capgrossos de la ciutat de Vic, bitlles catalanes Vic Bitlles, hoquei patins Estic Vic i l’Associació Catalana de Biketrial. Si alguna altra colla estigués interessada en participar dins el recorregut, pot posar-se en contacte amb nosaltres a través del correu electrònic culturapopularlipdub@gmail.com\nEncoratgem a tothom a formar d’aquest projecte col•lectiu i a convidar al seus familiars i amics a difondre la iniciativa. Per aquest motiu , hi ha un grup i un esdeveniment que hem creat al facebook que porta per títol LIP DUB PER LA INDEPENDÈNCIA!!! Per obtenir tota la informació detallada podeu consultar el nostre bloc: http://lipdubindependencia.wordpress.com\nCom diuen les paraules de Vicent A. Estellés emprades per Obrint Pas a l’intro de La Flama: “No et limitis a contemplar aquestes hores que ara vénen, baixa al carrer i participa. No podran res davant d’un poble unit, alegre i combatiu“.\nVic, a 13 d’octubre de 2010.\nPer Jordi el 14 d'octubre de 2010 a les 00:34\nHagués estat bé poder triar la cançó per votació popular.


L'Agència Tributària de Catalunya assumirà en un mes els impostos cedits - Diari de Girona\nL'Agència Tributària de Catalunya assumirà en un mes els impostos cedits\nLa decisió s'emmarca en la voluntat del Govern d'assumir totes les funcions tributàries que li atribueix l'Estatut\nEl Govern va aprovar ahir la derogació del Decret 4/2006, de 17 de gener, que atribuïa als registradors de la propietat les tasques de gestió, liquidació i recaptació dels tributs cedits a la Generalitat. Així doncs, a partir del proper 1 de setembre, l'Agència Tributària de Catalunya (ATC) assumirà les funcions d'atenció i informació al contribuent, comprovació, liquidació i recaptació dels impostos sobre successions i donacions, transmissions patrimonials i actes jurídics documentats. Aquesta decisió s'emmarca en la voluntat del Govern d'assumir totes les funcions tributàries que el marc autonòmic li atribueix estatutàriament i preparar els fonaments de la futura hisenda catalana.\nAmb l'acord d'ahir, el Govern assegura que es posen les bases perquè, a partir de l'1 de setembre, finalitzi la relació entre l'ATC i el Deganat Autonòmic dels Registradors de la Propietat, els quals, a través de la signatura de diversos convenis de col·laboració entre les dues administracions, tenien encarregada la liquidació d'aquests tributs.\nEl passat 24 d'octubre, el director de l'Agència catalana, Eduard Vilà, ja va notificar la denúncia del darrer d'aquests convenis „signat el novembre del 2012 i prorrogat l'octubre del 2015„ al degà del Col·legi de Registradors de Catalunya, Luis Suárez, amb efectes de l'1 de setembre del 2017.\nAquests convenis amb els registradors van tenir un cost per a l'administració de la Generalitat de 27,5 milions d'euros l'any 2016, i es preveia que, per al 2017, aquest cost fos de 30 milions d'euros. Aquesta decisió s'emmarca en el desplegament territorial de l'ATC, que a primers de setembre comptarà amb un total de 19 oficines pròpies i 13 de compartides amb les administracions locals „diputacions, consells comarcals i ajuntaments„ distribuïdes arreu de la geografia catalana.\nLa voluntat del Govern és implantar un nou model territorial de l'Agència catalana, basat en una xarxa d'oficines pròpies preparades per prestar els mateixos serveis a tots els ciutadans de Catalunya.\nRecurs de Lluís Salvadó\nEl secretari d'Hisenda de la Generalitat, Lluís Salvadó, va presentar dilluns un recurs d'apel·lació directa contra el secret de sumari decretat pel jutjat d'instrucció 13 de Barcelona en relació al «cas Santi Vidal».\nQuatre mesos després de l'obertura de diligències, el secretari d'Hisenda assegura que desconeix els fets pels quals és investigat i sosté que això vulnera el seu dret de defensa. A més, el text posa de manifest «l'absolut desconcert» pel fet que el TSJC s'hagi desvinculat dels interrogatoris que està duent a terme la Guàrdia Civil per preguntar sobre l'organització del referèndum a diversos dirigents del Govern.


Creu del Maginet | Patrimoni Funerari.cat\nLa Creu del Maginet, a mig camí de la Font trobada, està situada administrativament al municipi de Santa Margarida de Montbui, però en realitat és molt més fàcil i directa accedir-hi des del Rec d’Igualada.\nL’any 1904 Magí Rabell, armer d’Igualada anomenat el Maginet, va vendre una arma a un capellà i es va comprometre a ensenyar-li el funcionament. Per fer-ho es van traslladar al costat del riu. L’arma es va disparar en mans del capellà inexpert i va ferir mortalment en Maginet.\nEs tracta d’una peanya en forma de prisma coronada per una creu de ferro decorada. A la part frontal de la peanya hi destaca la següent inscripció:\nTeresa Lliró a su amado esposo Magin Rabell que murió en este lugar el 18 de enero de 1904.\nTambé porta gravat un cor travessat per una bala. A la part inferior hi trobarem la inscripció següent:\nEl obispo de Vich Dr. José Torras y Bages concedió 50 días de Indulgencia por todo acto de piedad en sufragio del alma del difunto.


bolet bike: 2014\nI per esmorzar? Madalenes!\nVideo resum de la Transpyr 2014\nDia gris i tapat, amb previsió de pluja i evidentment molt de fang. Nomès calia veure el box, situat a dins d'un camp de futbol de terra!!! , dels que gairebé ja no en queden.\nJa a l'esclafament ens adonem que serà un dia dur i difícil. Abans de començar ja comença a ploure.\nEl primer tram de cursa a peu el fem sota una fluixa pluja. Al pocs minuts decideixo treurem les ulleres i còrrer sense elles.\nPer tant em bellugo a les palpentes gairebé.\nEl primer tramp de cursa a peu surt força bé, entro en la posició 34 en Raimon entra rera meu a un minut en la posició 51.\nAgafem la bici i començo a trobar que les cames em van molt bé, no paro de passar a gent, el recorregut es de circuit de bici cross,, fang, fang i més fang.\nTot i no portar ulleres no tinc cap incident ni cap problema mecànic, faig el parcial 19, el millor de tota la temporada!!!\nLi trec un parell de minuts a en Raimon. El tram de cursa a peu el començo sense sentir els peus, el tinc que semblen monyons, al cap d'uns metres em començo a sentir bé i fins i tot començo a passar alguns corredors.\nEntro a meta amb bones sensacions però sense saber la posició final. Quan ens apropem amb en Raimon a veure la classificació m'adono que he arribat el 22è de la general i el 2n de Veterans, he fet podi!!\nEl primer en duatló de muntanya, després de molts anys d'insistència i perseverància, ha arribat el premi.\nHa estat tota una sorpresa!!!\n12/01/2014 Duatló de Muntanya de Mataró\nPrimera duatló de l'any 2014, per a tots dos i sense cap mena de dubte la millor del circuit de duatlons, per organització, situació, recorreguts de btt, circuit de cross i obsequis en acabar.\nÉs per això que superem els 350 corredors a la linia de sortida. L'àmbient és fantàstic, córrer tots plegats veient-nos dins del circuit de cross dóna certa emosió a la cursa.\nEl recorregut en Btt és un trencacames de pujades i baixades molt divertides i variades. Baixant pateixo de valent i em passen forces corredors, en Raimon s'apropa fins just darrera meu, tot i estar una setmaneta parat, sembla que ha recuperat forces.\nL'objectiu meu era quedar entre els 10 primers de veterans però no ha estat possible, massa tècnic per a mi.\nNecessito alguna cosa més rodadora o amb més desnivell. Tot i això tots dos gaudim de valent amb el duatló de llarg el millor de tots.\nA més a més com a regal final ens trobem unes fotos genials!!!\nQui veu algun bolet a la sortida????\nPatint de valent al tram de cursa a peu, al ser totalment pla, o gairebé i veure'ns tots tot el recorregut la penya es motiva molt i toca patir més del normal.\nDesprés a la btt passen factura a tots als que han estirat més el braç que la màniga.\nMolt professionals les fotos de BTT, amb control romot i amb un flaix super potent. La veritat és que queden molt guapes.\nAquesta d'en Raimon la trobo super guapa!!


Running Festival a Solsona – Associació de Familiars de Malalts d'Alzheimer i altres demències del Bages, Berguedà, Moianès i Solsonès -AFABBS –\n16 de novembre de 2015 16 de novembre de 2015 JCG Actualitat\nEl diumenge 15 de novembre s’ha celebrat a Solsona la quarta caminada (Doctortoni.cat Running Festival) que enguany tenia per lema “Fes camí, per no oblidar”. És una iniciativa del Dr. Toni Fernández i cada any es fa a benefici d’una entitat diferent. Hi han participat unes 65 persones, amb molt bon ambient i molta sensibilitat per l’Alzheimer, que han recorregut 6 km pel camí de Santa Llúcia i ha acabat amb un esmorzar per tots els participants.\nLa caminada és a punt de començar\nHa comptat amb la col·laboració dels geganters de Solsona i del Centre Excursionista de Solsona.\nEls geganters que ens van acompanyar durant 6 km\nLa presidenta d’AFABBS, Ma. Rosa Riera ha donat les gràcies al Dr. Fernández per haver pensat en la nostra entitat per la caminada 2015.\nS’han recollit 460 euros per a l’associació. Moltes gràcies un cop més!


Vista Rooms at MM Street Kodaikanal Índia - Ofertes d'hotels amb els MILLORS DESCOMPTES EN LÍNIA\nKings Cottage,#6/9-2, M.M.Street, Opp. To Koda Public School, Anna Nagar, Kodaikanal, Índia, 624101 - Veure al mapa\nMés informació sobre Vista Rooms at MM Street\nSituat en el cor de Anna Nagar, Vista Rooms at MM Street és un lloc ideal des d'on descobrir Kodaikanal. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Vista Rooms at MM Street asseguren una estada plaentera als seus clients. Servei d'habitacions 24 hores, servei de taxi, servei d'habitacions, restaurant, premsa són només algunes de les comoditats que fan que Vista Rooms at MM Street sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara televisió de pantalla plana, connexió sense fils a internet (cortesia), aire condicionat, calefacció, escriptori per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Kodaikanal, faci de Vista Rooms at MM Street la vostra llar.


Context – NEW ABC\nL’onada recent d’afluència d’immigració a gran escala en molts estats membres europeus ha fet augmentar els reptes que planteja la inclusió de les persones d’origen migrant en els països d’acollida (Comissió Europea 2016). D’acord amb les dades d’UNICEF (2016), a Europa viuen 5,4 milions d’infants migrants, aproximadament un de cada sis migrants menors d’edat del món.\nLes narratives dels darrers cinquanta anys suggereixen que Europa s’ha convertit en un «continent d’integració» (Scholten et al. 2015: 1), però les convulsions sociopolítiques recents a nivell nacional indiquen que la inclusió de les persones d’origen migrant presenta reptes i conflictes importants. Els nens i nenes d’origen migrant o refugiats són especialment qui més poden patir aquests conflictes, atès que la seva condició de menors els exposa a desigualtats, situacions de discriminació i barreres d’integració.\nLa recerca en polítiques i mesures nacionals centrades en la inclusió d’alumnat d’origen migrant mostra que la diversitat de polítiques implementades als estats membre de la UE és molt variada (UE 2016; Eurydice 2019). Els estudis indiquen que els infants d’origen migrant encara es troben amb barreres en l’educació i en altres aspectes rellevants de la seva vida més enllà de l’escola (UE 2016; OCDE/UE 2015). Aquesta situació representa un obstacle notori en el procés d’inclusió de les seves famílies i grups ètnics i lingüístics en general i per a les seves oportunitats en el futur.\nEn aquest context, els sistemes educatius s’enfronten a múltiples reptes causats pel creixement de la diversitat cultural, lingüística i ètnica i per les desigualtats socioeconòmiques. El projecte NEW ABC farà la seva contribució mitjançant l’educació perquè és un element clau per a la inclusió en tots els àmbits i dimensions de la vida de les persones migrants.


CONTINUA LA INESTABILITAT 🌦🌦🌦🌦🌧🌧🌧⛈⛈⛈⛈ - MeteoPoble\nCONTINUA LA INESTABILITAT 🌦🌦🌦🌦🌧🌧🌧⛈⛈⛈⛈\n1 maig, 2021 admin\nBon dia,cel cobert que al llarg del matí aniré escampant i deixarà lluir el sol,de vesprada tornarà la nuvolositat.\nAlgunes tempestes el dia d’ahir que al final varen ser molt més locals de l’esperat, però que així I tot varen deixar un poc de granís a Vilafranca del Cid. També com estos últims dies les tempestes afectaven sobretot a la canal de Navarrés. Destaquem els 26 mm d’Enguera, els 20 mm de Gavarda,19 mm a Xella,18 mm a Llosa de Ranes o els 17 mm de Tavernes de la Valldigna a la comarca de la Safor.\nHui de nou tindrem tronades aquesta vesprada però sembla que serà la província de Castelló on afectaran mentre que al sud tindrem intervals de núvols sense descartar algun ruixat.\nDiumenge serà un dia molt paregut i encara tindrem risc de tempestes de vesprada a l’interior de Castelló i algun ruixats localitzats de poca entitat a la resta.\nDILLUNS PLUGES DE LLEVANT\nEl dilluns amb l’entrada del llevant tindrem risc de pluges que entraran de mar cap a terra i amb més probabilitat en el litoral de les comarques centrals. Pluges que en alguns casos podran ser moderades.\nA partir de dimarts es talla el risc de precipitacions al nostre territori amb l’entrada d’una massa d’aire més càlida a tots els nivells. Situació que podrà durar uns dies, però com vaig dient potser torne a canviar a més inestabilitat prompte amb l’arribada de més aire fred, cosa que anirem seguint perquè açò ja és parlar de tendències . Però els models no veuen tendència d’estabilitat de llarga durada.\nHo seguirem……. Paseu molt bon dia😉\n← ATENCIÓ,TEMPESTES ARA MATEIX PERÒ ON?⛈⛈⛈⛈⛈⛈⛈⛈⛈⛈⛈⛈⛈⛈⛈\n2 DIES D’INESTABILITAT, DESPRES SOL PERÒ…… CANVIS DE NOU? ⛈⛈⛈⛈⛈⛈⛈⛈⛈⛈⛈⛈🙈🙈 →


Ramon Brucart finalitza novè a la seva categoria en el campionat d'estatal - Regió7 :: El Diari de la Catalunya Central\nRamon Brucart finalitza novè a la seva categoria en el campionat d'estatal\nredacció/jaume grandiamanresa 28.10.2015 | 13:02\nEl pilot bagenc Ramon Brucart ha finalitzat en el novè lloc el Campionat d'Espanya de Motocròs, en la categoria MX-1, després de l'última cursa, disputada a Albaida. Brucart va quedar sisè en la primera mànega i novè en la segona, la qual cosa li va donar una setena posició final absoluta amb la seva Yamaha de l'equip Braktec MX Team.\nA la prova valenciana, la victòria va correspondre a José Antonio Butrón, amb una KTM, que va compartir podi amb Nil Arcarons (Husqvarna) i amb Francisco Utrilla (Kawasaki) en la suma de les dues curses que es van fer. Brucart, amb les dues classificacions obtingudes, va aconseguir un total de 27 punts que van permetre que n'hagi sumat un total de 140 en el total del campionat.\nEl guanyador a Albaida, el ja esmentat Butrón, va ser també el campió final amb una diferència sensible respecte de Nil Arcarons de 350 punts contra 281. La tercera posició final va ser per a Utrilla, que va accedir al podi final amb un total de 238 punts davant d'Álvaro Lozano, qui no va poder competir en la prova final. Alonso Sán-chez, amb una Suzuki i 197 punts, va completar el Top-5 d'aquest campionat.


Intent de banyes d'Antonio David Flores a Rocío Carrasco i Olga Moreno amb la mateixa famosa d'Espanya\nDimecres, 17 de novembre de 2021. 16:08\nLa guerra entre Antonio David Flores i 'Sálvame' no cessa. El programa de 'La fàbrica de la tele' vol fer malbé la seva imatge a qualsevol preu. Sempre s'ha parlat de la seva fama de faldiller i se li han atribuït diverses infidelitats. Pel que sembla seria una de les coses que hauria desestabilitzat el matrimoni entre l'exguàrdia civil i Olga Moreno. Flores ha negat rotundament tot. Però després de la seva concentració a Màlaga contra 'Sálvame' i Telecinco, on va reunir més d'un centenar de persones, la productora ha decidit contraatacar.\nSegons el programa, Antonio David Flores va intentar ser infidel a Rocío Carrasco i a Olga Moreno amb Marlène Mourreau i qui va parlar amb l'espai per donar tot luxe de detalls. Això va ocórrer en el reservat de la discoteca Palazzo, a Sevilla. Ell es va abalançar sobre ella per intentar besar-la. Aquesta informació ha estat desmentida per Mourreau, no obstant això, confirma que el malagueny va intentar un acostament amb ella.\nAntonio David Flores va intentar conquerir la model en diverses ocasions\n"Ella anava de convidada. Entre ximplejo i ximplejo, els treballadors el van trobar fent un petó", ha explicat el testimoni, que ha afegit: "Una mica més i l'enxampa Olga. La van veure pujar a la zona VIP i el van avisar a ell i no va passar res".\nDesprés d'aquest testimoni, el programa s'ha posat en contacte mitjançant una trucada amb la model. "Que m'he embolicat amb ell? No, per què? Que m'haurà lligat com li ha lligat a totes", ha aclarit la model en l'arrencada de la conversa.\n"Ho va intentar quan estava amb Rociíto. Ho va intentar però jo estava amb el meu marit. Era a la muntanya, convidats a l'hotel. Hi havia una avaria al bany, a la dutxa de la meva habitació," ha comentat. En aquell moment, Rocío Carrasco i Antonio David Flores es trobaven allotjats a l'habitació del costat.\n"Va venir a veure el bany i es va voler aprofitar de mi. El vaig posar al seu lloc directament perquè jo estava amb el meu futur exmarit. Ell ho sabia també perquè l'hi vaig explicar", ha aclarit. Segons la model, Antonio David Flores va intentar traspassar la línia, però ella no li ho va permetre. Va deixar clar que això ho fa amb totes.\n"Va intentar besar-me, posar-me mà... Una ximpleria. El que passa és que quan li vaig dir a Rociíto 'no pot ser el teu marit aquest home', no em va voler creure". A l'estiu següent Rocío Carrasco, ja separada d'Antonio David Flores, va cridar a Monrreau i li va reconèixer que va tenir raó.\nEl malagueny queda totalment retratat amb les últimes paraules de Monrreau. "Jo no m'embolico amb els homes més baixets que jo. Ni rotllo ni res. Sé que és un home molt sortit, molt calent, molt graciós... Sempre li han agradat les dones sexis i amb molt pit", conclou. Anys més tard va tornar a intentar-ho amb ella quan aquest estava amb Olga Moreno.


COM FER UN BON ÚS DEL BUSINESS Intelligence | Consultoria & Openbravo Gold Partner – Practics Business Solutions\nConsultoria & Openbravo Gold Partner – Practics Business Solutions » COM FER UN BON ÚS DEL BUSINESS Intelligence\nMalgrat els canvis ocasionats durant els últims anys, moltes empreses continuen mantenint antigues opinions en relació a l’anàlisi de les dades.\nEs parla i s’escriu molt sobre Business Intelligence i, perquè funcioni, cal tenir en compte els següents punts:\nEls directors i responsables de la presa de decisions no són els únics que necessiten eines de Business Intelligence, ja que aquestes haurien d’estar disponible per a tots els empleats ja que la presa de decisions és molt àmplia, i perquè siguin bones, han d’estar basades en dades.\nUna característica clau d’un bon sistema BI és la seva capacitat d’analitzar i qüestionar les dades, per això, ha de poder ajudar als usuaris a buscar les causes fonamentals, les interrelacions, les tendències i les modificacions en les dades de manera lliure.\nLa velocitat del BI ha de ser ràpida, senzilla d’utilitzar i capaçment flexible com perquè sigui un element de suport i fonamental per a la presa de decisions.\nNo són només els analistes o científics que han de poder analitzar les dades. Les empreses han de posar el seu anàlisi just a les mans dels empleats de tots els nivells de l’empresa per originar un millor anàlisi de la informació.\nLes dades no han d’estar restringides, és a dir, els usuaris han de poder navegar per elles lliurement perquè els puguin interpretar sense cap problema, els puguin entendre i realitzar noves troballes.\nFinalment, i com ja s’ha dit en punts anteriors, un bon accés a les dades millora la presa de decisions. Les dades s’han d’utilitzar de manera correcta, el que requereix de capacitat i pràctica per a una bona presa de decisions; el que comporta a desenvolupar les habilitats necessàries i seguir practicant en l’anàlisi de dades.\nPer a una bona gestió i utilització del Business Inteligence, s’han de tenir en compte els punts anteriors, ja que, com s’ha dit, totes les parts de l’empresa ha de tenir un bon accés a les dades per a una bona presa de decisions.


Tomatina - L'Enciclopèdia, la wikipedia lliure en valencià\nLa Tomatina és una festa que se celebra en el municipi valencià de Bunyol, en la que els participants es tiren tomates els uns als atres. Se celebra l'últim dimecres del mes de agost, enclavada dins de la semana de festes de Bunyol. El nom de Tomatina ve de la paraula en llengua valenciana, tomata.\nL'èxit ha portat a que La Tomatina de Bunyol fora declarada en l'any 2002 Festa d'Interés Turístic Internacional per la Secretaria General de Turisme.\n1.2 Modificacions a lo llarc de la seua història\nEn l'any 1944, durant una desfilada de jagants i cabuts, uns jóvens que volien participar en el mateix varen organisar una baralla. Com a prop del lloc hi havia un lloc de verdures i hortalices, varen agarrar les tomaques i les varen utilisar com a taula de continguts o arma de llançar. Les forces de l'orde varen haver d'intervindre per a dissoldre la baralla, i varen condenar als responsables a pagar els destrossos realisats.\nA l'any següent els jóvens varen repetir l'altercat, encara que esta vegada varen portar les tomaques de sa casa. De nou varen ser dissolts per les forces de l'orde. Darrere de repetir-se açò mateix en els anys successius, la festa va quedar, encara que de modo no oficial, instaurada.\nModificacions a lo llarc de la seua història[editar]\nEn l'any 1950, l'ajuntament va permetre la festa, no obstant això, l'any següent es va opondre, sent detenguts alguns dels participants. Estos varen ser lliberats ràpidament, gràcies a la pressió eixercida per tots els veïns.\nEn eixe any, els veïns varen decidir organisar lo que varen cridar "l'enterrament de la tomata", en el que varen eixir en provessó portant un ataüt en un gran tomata, acompanyats per la banda de música que interpretava marches fúnebres al seu pas.\nEn l'any 1959 el poble va autorisar definitivament la Tomatina, pero va impondre la norma que a soles es podrien tirar tomates despuix que sonara una carcassa i haurien de finalisar quan sonara una segona.\nDes de l'any 1980 és l'Ajuntament qui proveïx de tomates als participants, sent cada any major el número de tonellades de tomates utilisats, aixina com el de visitants.\nEst artícul fon creat a partir de la traducció de l'artícul es.wikipedia.org/wiki/Tomatina de la Wikipedia en espanyol, baix llicència Creative Commons-BY-SA.\nObtingut de «http://www.lenciclopedia.org/index.php?title=Tomatina&oldid=139781»\nEsta pàgina fon modificada l'última volta el 2 set 2018 a les 12:15.


Mutants amb súper poders a la vida real\nPersones amb súper poders mutants reals\nExisteixen persones amb poders mutants a la vida real? La resposta és rotundament sí, tot i que aquests poders no són tan espectaculars com els que apareixen en els còmics i pel·lícules.\nEero Antero Mäntyranta, finès i campió olímpic d'esquí, té un gen receptor de l'eritropoetina mutat, que li permet transportar un 50% més d'oxigen a la sang a diferència de la resta de mortals. Aquesta mutació li va permetre competir en quatre Jocs Olímpics d'Hivern de 1960 a 1972 i guanyar un total de set medalles en l'esquí de fons i biatló.\nUn nen de 8 anys de Michigan anomenat Liam Hoekstra té una condició genètica molt especial que li permet crear proteïna miostatina, que inhibeix el creixement muscular. Això li fa desenvolupar petits músculs més grans de l'habitual, amb molt poc greix corporal, donant-li una força sobrehumana! L'inconvenient és que ha de menjar més per mantenir correctament el desenvolupament del seu cos.\nHi ha una alteració genètica anomenada Hyperthymesia, que permet disposar a tot aquell qui la sofreix de memòria fotogràfica capaç de donar tota mena de detalls de situacions que fa anys que van succeïr.\nL'actor Javier Botet té una condició genètica anomenada Síndrome de Marfan. Aquesta condició permet a Botet tenir una flexibilitat anormal a part de tenir extremitats i dits més llargs.\nWim Hof pot suportar perfectament el fred, el seu récord és aguantar una hora, 13 minuts i 48 segons en una banyera de gel. Hof atribueix la seva capacitat de resistència a la meditació profunda i la paciència. Els científics també han descobert que Hof té l'estranya habilitat de regular les funcions del seu cos a la seva pròpia voluntat.\nRelated Topics:gent amb super podersmutants realsmutants vida realsuper poders reals


TAXIDRIVER: SANTA SETMANA\nPublicat per ddriver a 18:52\nDoncs digues on has comprat aquesta caixa metàl·lica que ha de ser molt pràctica per a encabir-hi la xavalla que ronda dispersada per la meva habitació.\nSempre que escolto aquesta de Queen em ve al cap la imatge del Mercury amb l'aspiradora. :)\n22 de març de 2008 a les 19:51\njo el "suelto" el tinc en una caixa de plastic, l'altre dia ho vaig comptar i amb monedes de 10, 20 i 5 cèntims tinc més de 6 euros i mig... jejejee\nen fi, a veure que tla el barça avui de moment nem guanyant......\n23 de març de 2008 a les 18:30\nBona Pasqua! Ddriver!\nI no t'amoïnis pel Barça!;)Continua sent una gran persona i endavant!\n23 de març de 2008 a les 19:52\nCompte amb les festetes!!! Feia temps que no entrava al teu blog, veig que l'has renovat, felicitats i contenta de retrobar les teves 'pàgines viscudes' sempre tant interessants.\n23 de març de 2008 a les 20:56\nEl Barça va guanyar i vaig pensar que estaries content :).\n24 de març de 2008 a les 11:37\nl´aficio del barça que diumenge a xiular i treure mocadors al Camp Nou per haer perdut 3-2 a Valencia fot fastic.\n25 de març de 2008 a les 7:56\nGuardals els 6 euros per anar a Moscu a la final de la copa d europa\nJo dormo a les 5 de la tarda,ho sento.no hi era.Jo crec que ja esta be que ens hagi eliminat el Valencia perque per fotre el ridicul devant el Getafe...\n25 de març de 2008 a les 9:20


Robatoris reincidents a comerços de Badalona - Badaweb Notícies\nRobatoris reincidents a comerços de Badalona\nPublicada: 19.01.2010Secció: Successos\nEl col·lectiu de comerciants de tot l'estat ve denuncinat fa temps que a llei és poc eficaç davant els robatoris reincidents. És el cas del Bar El Abuelo, situat al barri de Sant Roc. El seu propietari assegura que que cada quinze dies pateix robatoris. El darrer, va tenir lloc la passada setmana. La matinada de divendres uns desconeguts van forçar la persiana i es van emportar uns 180 euros.\nSegons el responsable d'aquest bar, reincidències d'aquest tipus no tindrien lloc si es canviessin les lleis actuals, ja que moltes vegades el lladre surt al carrer al cap de les poques hores de la seva detenció. Precisament, fa pocs dies els Mossos d'Esquadra van desarticular una banda de lladres de Badalona especialistes en robar bars.


El Blog de l'Aina i el Roc: de març 2012\nCom que ja ha arribat el bon temps, a casa hem decidit fer-nos uns barrets per festejar-ho. La mama va recuperar un llibre de com fer flors artificials amb roba, i en va adaptar els patrons a les nostres necessitats. El Roc i jo vam triar els colors i vam començar a dibuixar i retallar. Sort que la roba era de feltre, molt fàcil de tallar i fins i tot permet pintar detalls amb colors de plàstic. Jo em vaig animar i vaig voler fer també una papallona.\nQuan ja vam tenir totes les peces retallades, la mare les va cosir en un parell de barrets de disfressa de color negre que teníem per casa. Ara ja tenim uns bons barrets primaverals per poder celebrar la Festa de la Primavera de l'escola.\nPublicat per Maria Pagès a 7:57 Cap comentari:\nDesprés de la disbauxa del carnestoltes toca el capteniment de la Quaresma. Hem fet la nostra vella Quaresma amb els set peus, seguint la tradició de tallar-ne un cada setmana fins arribar a la setena, que és la Mona! Com que el Roc i jo esperem amb candeletes aquest preciós pastís, ens divertim cada any fent la Quaresma i tallant-li un peu. Enguany, però, ens ha quedat tan maca que ens ha sabut greu anar-li tallant les cames i només hi farem una creu sota cada un dels peus a mida que van passant les setmanes. Una endivinalla; sabeu qui ha fet cada Quaresma?\nPublicat per Maria Pagès a 0:56 Cap comentari:


Vostè es troba a: Tarifes> Internet via satèl·lit> skyDSL2+ a casa L\nFamílies i usuaris freqüents tenen la millor elecció en la nostra tarifa skyDSL2+ a casa L. Amb aquest paquet vostè gaudeix d'una càrrega de pàgina super ràpida mentre navega, els seus e-mails arriben a la velocitat de la llum i altres aplicacions es executan sense dificultats. A més, amb aquest paquet, vostè pot rebre grans quantitats de dades ràpidament i també enviar dades com un raig (per exemple, fotos a amics i familiars o a les xarxes socials). Un munt de característiques i serveis gratuïts completen el paquet. Enlairament ara amb la seva internet ràpid!\nTermes de referència skyDSL2+ a casa L\nFulla d'informació sobre el producte skyDSL2+ a casa L


'Avatar' ja és la pel·lícula més taquillera de la història a Espanya\n23 abril 2021 10:43\nCameron supera Cameron. La superproducció en 3D' 'Avatar' ja és la cinta més taquillera de la història a Espanya amb més de 40,3 milions d'euros. Una xifra que li serveix per superar la fins ara líder de la taquilla pàtria, 'Titanic', també dirigida per James Cameron.\nDes de la seva estrena el passat 18 de desembre 'Avatar' ha recaptat 40.357.225 euros, i s'ha convertit en només tres setmanes i mig en la pel·lícula més taquillera de tots els temps a Espanya.\nDotze anys després Cameron bat el seu propi rècord i supera la marca aconseguida amb 'Titanic', que a Espanya es va estrenar el 9 de gener del 1998. Això sí a l'hora de valorar aquest meteòric ascens al lideratge cal tenir en compte es deu tant al preu més elevat de les entrades per als cines en 3D i que les xifres de recaptació de Titanic no estan ajustades a la inflació.\nEl que és indubtable és que a data d'avui, Avatar continua sent líder mundial a les taquilles de mig món i Espanya no en seria una excepció. El cap de setmana passat va aconseguir una recaptació que va superar els 4,5 milions d'euros marcant una distància sideral amb la resta de pel·lícules de la cartellera.\nEl segon lloc va ser per a '*Qué fue de los Morgan?', la comèdia romàntica protagonitzada per Hugh Grant i Sarah Jessica Parker, que el seu primer cap de setmana va recaptar quasi 1,3 milions d'euros. El tercer lloc de les més vistes va ser per a 'Alvin y las ardillas 2', que continua aprofitant l'estirada dels més petits en el seu últim cap de setmana de les vacacions nadalenques per engreixar el seu compte que ja supera els 7 milions d'euros.\nEntre les més vistes apareix la cinta fantàstica 'Solomon Kane'; el remake de 'Teniente Corrupto' protagonitzat per Nicolas Cage i Eva Mendes; i la comèdia romàntica 'No es tan fácil' amb Meryl Streep, Alec Baldwin i Steve Martin. Completen el top-ten de les més vistes 'Celda 211' la gran favorita de cara als Goya amb 16 candidatures; la comèdia 'Los fantasmas de mis ex novias'; 'Un tipo serio', la novetat dels Coen que arranca en un discret nové lloc; i la cinta d'animació espanyola 'Planet 51'.


L'assemblea de Compromís vota "no" al pressupost de Ros — L' Opinió de Torrent\nPOLÍTICA L'assemblea de Compromís vota "no" al pressupost de Ros\nLa seua decisió la recolzen en que la gestió realitzada fins ara no ha suposat un canvi substancial en les polítiques dutes a terme en legislatures anteriors, tant les aplicades pel Partit Popular com anteriorment el propi PSOE Campos ho té cada vegada més difícil. L'assemblea de Compromís tal com va fer en la investidura de Jesús Ros, va votar en assemblea el "Sí o el No" als pressupostos municipals de 2017. I en aquesta ocasió el resultat ha sigut negatiu i Compromís votarà en contra dels pressupostos socialistes. Segons explica la coalició, "Compromís per Torrent ha decidit no donar suport als pressupostos locals elaborats pel Govern Municipal Socialista, donant com a conclusió final que la gestió realitzada fins ara no ha suposat un canvi substancial en les polítiques dutes a terme en legislatures anteriors, tant les aplicades pel Partit Popular com anteriorment el propi PSOE".\nA més recolzen la seua decisió en l'Incompliment per part del Govern del PSOE de Torrent d'aproximadament el 70% de la quantia en les esmenes plantejades per Compromís al pressupost de l'any 2016, que van ser aprovades en el Ple de la Corporació Local el 02/02/2016. Exemples destacats pel partit són el Grau d'Execució de la partida de lluita contra el bulling LGTfobico, executat en 3000€ sobre els 15.000€ aprovats, en Violència de Genere 36.000€ sobre un pressupostat de 100.000€, així com l'esmena proposada per Compromís, de reducció de 129.000€ a l'empresa F.C.C, que no es va computar en pressupost, produint-se un cas flagrando d'incompliment d'un acord plenari, que ha beneficiat directament a aquesta mercantil sense que s'haja produït cap recerca ni depuració de responsabilitats per part del Govern Municipal. Quant a Medi ambient tampoc s'ha executat la nostra esmena de reforestació de la superfície cremada de la Serra Perenxisa en l'incendi de 2014, valorada en 200.000€, d'entre unes altres.\nEn un document enviat als mitjans, la coalició també recolza la seua decisió en què de la bateria de 56 preguntes formulades per Compromís per Torrent el dia 30 de desembre de 2016, relatives a la proposta de pressupostos 2017, 6 de les qüestions romanen sense contestar el detall explicatiu del conjunt de les despeses considerades com a dietes d'Alcaldia. Desglossament del Programa de despeses d'Òrgans de Govern referides a la partida 9120/22699 (Protocol·laris). Factures del grup de programes corresponents a la Policia Rural. Factures de despeses administratives i de gestió derivats de l'esmena presentada per Compromís sobre l'ampliació del Pla Empleam (foment de l'ocupació) per valor de 200.000€. Factures derivades de l'esmena de Compromís de lluita contra la Legionel·la.\nEn el document aprovat per Compromís per Torrent també enumeren els punts de l'acord d'investidura que segueixen sense engegar-se 19 mesos després del ple que convistió a Jesús Ros alcalde amb els seus vots. Els acords, que segons la coalició, no s'han complit són l'engegada la targeta social de compra d'aliments a persones amb l'objectiu d'eliminar l'estigmatització de la pobresa. "No s'ha creat cap Pla de suport al comerç local amb el consens dels agents socials implicats. No s'han establit criteris d'economia verda i economia del ben comú en les ajudes per innovació. No s'han creat xarxes municipals d'informació a PIME, Autònoms i Comerços xicotets amb l'objectiu de promocionar la seua activitat. No s'ha impulsat cap mesura tendent a promocionar el cooperativisme com a model econòmic que fomente els drets laborals.\nCompromís per Torrent afirma tambiñen que "no s'ha creat cap Pla d'Ocupació Verda que contemple un estudi integral de la reforestació, explotació i manteniment de la superfície forestal. En aquest sentit tampoc s'han creat l'oportuna xarxa integral d'ajuda mútua entre aquests col·lectius i associacions, basades en la convivència i l'acció directa. No s'ha engegat la iniciativa #torrentparticipa, en aquest sentit falten per engegar-se la Creació de la Comissió de Queixes i Suggeriments Ciutadans, els Districtes i el Jurat Tributari, aprovats pel Ple de l'Ajuntament de Torrent. No s'ha presentat cap memòria d'àrea i d'anàlisi d'impacte i cost-beneficie de les polítiques implementades fins ara, a fi de controlar el grau d'execució de la gestió local. No s'ha traspassat cap compte corrent de l'Ajuntament de Torrent ni s'han impulsat accions tendents cap a comportaments de banca ètica.\nLa coalició afirma que "no s'ha establit cap protocol d'actuació tendent a trobar solucions en els casos de famílies desnonades, amb solucions habitacionales mitjançant el lloguer social. No s'ha creat cap Oficina Municipal, dotada de recursos, per a oferir a les famílies en procés de desnonament el degut assessorament legal. L'Ajuntament de Torrent continua participant en els processos de desnonament produïts en la nostra ciutat. Tampoc s'ha establit cap protocol de defensa jurídica a aquells funcionaris i funcionàries que es neguen a participar en ells. No s'ha efectuat cap auditoria comptable, administrativa, de personal, i de gestió, per a conèixer i fer públic l'estat real de l'ajuntament, tant l'herència dels anteriors governs del Partit Popular com de l'actual Corporació Local, excepte el concernent a l'empresa municipal Nous Espais.\nNo s'ha produït cap avanç en la creació de la comissió d'escolarització per a convertir Torrent en una ciutat autènticament educadora en totes les etapes de la vida escolar, incloent l'escolarització de 0 a 3 anys, un Pla municipal de convivència escolar, programes de foment de la lectura i utilització de les Tecnologies de la Informació. No s'ha engegat cap inversió per a crear un anell ciclista a Torrent, així com no s'ha desenvolupat cap campanya efectiva d'utilització de la bicicleta com a estratègia de mobilitat sostenible. No s'ha promogut cap iniciativa per a fer del carrer un espai transitable i de vida, on els xiquets i les xiquetes puguen jugar tant com siga possible lliures de la pol·lució directa dels vehicles. No s'ha fet cap auditoria d'estalvi energètic ni s'han impulsat les energies renovables en les dependències municipals. No s'han establits normes municipals específiques que eviten la degradació i l'ús inadequat del territori.\nDes de la coalició denuncien que "Torrent no ha sigut en cap moment avantguarda del benestar animal. No s'ha licitat cap concurs públic que incloga el sacrifici zero ni s'ha impulsat cap centre d'acollida animal, municipal, o mancomunat amb altres municipis comarcals. No s'ha efectuat cap estudi econòmic amb l'objectiu d'una rebaixa del preu del rebut de l'aigua, perquè es cobre i es distribuïsca amb criteris socials, de racionalització i no de benefici empresarial. No s'ha fet cap estudi econòmic de la tornada dels diners de la Taxa de la Brossa cobrada injustament durant els anys 2004, 2005 i 2006, especialment en els casos de persones que la van pagar i ara es troben en risc d'exclusió social. No s'han engegat mecanismes de control efectius perquè l'empresa encarregada de la neteja urbana complisca escrupolosament amb els termes del contracte. No s'ha dotat al Gabinet Psicopedagògic municipal dels recursos necessaris per a fer front a la demanda d'una ciutat de més de 80.000 habitants com és Torrent.\nNo s'han adaptat els documents municipals al llenguatge inclusiu de gènere ni s'han inclòs criteris de diversitat en el Consell de la Casa de la Dóna, amb l'objectiu d'atendre les noves realitats socials. L'Ajuntament de Torrent no ha participat en la creació de cap xarxa de pisos d'acolliment a l'Horta Sud per a dones maltractades, a fi de distanciar les víctimes dels agressors. Les festes locals dependents directament de l'Ajuntament no s'han programat amb criteris de participació ciutadana, amb la idea de treballar braç a braç amb tots els agents culturals del municipi amb l'objectiu de plasmar la riquesa i les diferents expressions culturals que conviuen en la nostra ciutat. No s'ha redactat cap estudi que avance cap a la remunicipalización del Auditori de Torrent, per a garantir el caràcter públic i col·lectiu de la cultura, així com afavorir diferents expressions culturals i artístiques.\nNo s'ha procurat cap programa d'incentius als cultius col·lectius i ecològics, així com tampoc s'ha estudiat l'engegada d'un viver municipal de flora autòctona per a millorar els espais naturals degradats. No s'han controlat les extraccions d'aigües del subsòl, amb les conseqüències que estan patint centenars de veïns i veïnes del Pantà, Bonavista i Faldilla de la Serra. No s'ha engegat cap programa municipal d'inspecció de control sobre la cacera i la pèrdua d'espais naturals i ecosistemes, especialment la Serra Perenxisa, de tal manera que no existeixen dades en aquest aspecte sobre la fauna autòctona protegida i en perill d'extinció.\nAra amb el vot en contra de Compromís i Partit Popular i el més que possible "no" de Guanyant, a Andrés Campos, solament li queda engociar amb Ciutadans que encara no ha decantat el seu vot. Mentre Torrent segueix amb els pressupostos prorrogats i amb les ajudes dels programes europeus pendents de la seua aprovació.


Model 8. Literatura - Cervantes\nESPANYA. Emissions ATMs tèrmics 1992/1997 T8 (16)\n25 d'octubre de 1996\n2 variants: Tèrmic autoadhesiu fosforescent i parcialment fosforescent\nValors / Sèrie : 1 a 9999 Pts / Sèrie orig.: (15)-19-30-60 Pts\nPrimera de la "sèrie" de tres models dedicats a les ARTS, la dedicada a la Literatura commemora la figura d'en Cervantes, sens dubte el més important i conegut escriptor espanyol de tots els temps.\nMiguel de Cervantes Saavedra nasqué a Alcalà de Henares el 1574 i morí a Madrid el 1616. Participà en la batalla de Lepant, on fou ferit en la mà esquerra, per la qual cosa se'l coneix també amb el renom de "Manco de Lepanto". L'escriptor no adquirí certa anomenada fins pocs anys abans de la seva mort. Autor de moltes altres obres com ara les Novelas Ejemplares, és conegut arreu del món per la seva obra cabdal El ingenioso hidalgo don Quijote de la Mancha.\nPer saber més sobre la vida i obra de Cervantes, visita el Centro de Estudios Cervantinos ( C.E.C. )\nExisteixen dues varietats d'aquest model d'ATM, atenent al tipus de paper fosforescent emprat per OVELAR, S.A. en la seva fabricació, i el disseny:\nSota una làmpada de UV poden apreciar-se perfectament els dos tipus de papers emprats.\nEn algunes ocasions es denomina el primer tipus com a no fosforescent o parcialment fosforescent, però el cert és que ambdós papers tenen un recobriment fosforescent, de fet és el primer model ATM de tipus tèrmic amb aquest tipus de tractament superficial, però el tipus 2 és de molt millor qualitat.\nAmb un tiratge total de 250 milions d'etiquetes són nombroses les variacions més o menys curioses en el to i diferències en l'impressió, però en qualsevol cas no es poden considerar com a variants del model original.\nMostrem aquí dues curiositats relacionades amb aquesta emissió: A la dreta, un error de tall de les etiquetes en el procés de fabricació. A sota, una variació especialment significativa del color emprat en el rostre de Cervantes.\nLa filatèlia espanyola, i també de molts altres països arreu del món, han recollit en nombroses ocasions la figura de Miguel de Cervantes i les seves obres literàries com a motiu per les emissions de segells.\nEl 1972, commemorant l'Any Internacional del llibre i la lectura, un segell (Edifil 2076 / Yvert 1730 / Michel 1971) mostra la portada de l'edició príncep de "El ingenioso hidalgo Don Quijote de la Mancha".\nEl 1983, i formant part de la sèrie EUROPA, una nova emissió (Edifil 2703 / Yvert 2319 / Michel 2585) commemora de nou la figura de Cervantes i la seva obra cabdal.\nAnys més tard, el 1999 el Servei filatèlic espanyol va dedicar la 1ª sèrie de Correspondencia Epistolar Escolar a la novel·la "El Quijote" amb dues fulles de 12 segells cadascuna; l'una amb Don Quijote i l'altra amb Sancho Panza, representant escenes de la novel·la magníficament recreades i il·lustrades per l'artista Antonio MINGOTE.\nLa Literatura, tema filatèlic per excel·lència, ha donat lloc a nombroses marques postals com l'emprada per elaborar aquesta Tarja Màxima. Va ser utilitzada en l'Exposició Filatèlica celebrada l'octubre de 1997 a Alcalà de Henares en commemoraciódel 450 Aniversari del Naixement de Miguel de Cervantes.\na ESPANYA Els ATMs TÈRMICS Emissions 1989/1997\nTots els drets reservats. Pàgina creada el 1999. Darrera actualització: 25.11.04


Hotel Sporting San Benedetto del Tronto Itàlia - Ofertes d'hotels amb els MILLORS DESCOMPTES EN LÍNIA\nVeure tots els 163 allotjaments a San Benedetto del Tronto.\nVia Paganini 23, San Benedetto Del Tronto, San Benedetto del Tronto, Itàlia, 63074 - Veure al mapa\n"The staff are friendly. the room has a lot of space, and its..."\nAl visitar San Benedetto del Tronto, vosté es sentirà com a casa a Hotel Sporting, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Stabilimento Balneare Paradise Beach.\nHotel Sporting ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de recepció 24 hores, instal.lacions per a minusvàl.lids, magatzem d'equipatge, servei d'habitacions, servei de cangur.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen piscina exterior, massatge, parc infantil, ping pong, jardí estan dissenyades per escapar i relaxar-se. Sigui quin sigui el motiu del seu viatge, Hotel Sporting és una selecció idònia per a la vostra estada a San Benedetto del Tronto.\nPlease note that 1 parasol and 2 deckchairs are included in the half and full board rates.\nTots els tipus de viatgers (392) Parelles (111) Viatgers en solitari (236) Famílies amb infants petits (20) Famílies amb infants grans (6) Grups (19)


El Museu de la Colònia Sedó proposa aquesta visita temàtica a l'alumnat d'educació primària, secundària, batxillerat, cicles formatius, universitaris i educació d'adults.\nLa visita (sense monitoratge) permet conèixer l'estructura i el funcionament d'una colònia industrial. La seva gran turbina, del segle XIX, de 1.400 CV, que donava l’energia necessària a les seccions de filatura i tissatge de la fàbrica, permet treballar tecnològicament l'aprofitament hidràulic.\nA la sala de la turbina es pot veure la maqueta de la colònia on s’explica la seva història a través d’un muntatge de llum i so, la turbina de grans dimensions i un audiovisual tridimensional que es projecta dins el tub de conducció d’aigua de la turbina. El recorregut pel soterrani del Museu de la Colònia Sedó d'Esparreguera mostra les galeries de la primitiva i desapareguda turbina de 1881. .\nEl funcionament d’una minicentral hidroelèctrica ajuda a entendre el sistema d’aprofitament de l’energia hidràulica (properament).\nA l’exterior de la colònia es pot veure lliurement l’aqüeducte, l'antiga zona fabril i els exteriors de l’àrea industrial actual i de la casa dels Sedó, així com les xemeneies.\nLa visita lliure -prèvia concertació al telèfon 93 789 22 44- (de dilluns a divendres de 10 a 14.30 hores).\nEs troba a disposició del professorat el Quadern de Didàctica i Difusió La Colònia Sedó d'Esparreguera. El Museu de la Colònia Sedó d'Esparreguera romandrà tancat durant els mesos de juliol, agost i setembre. La tarifa normal és de 3,50€\n1 hora a l'interior del Museu\n1,50€ entrada al Museo


Posted By: VILAWEB.CAT 8 desembre, 2017\nEl Principat és bressol d’un moviment associatiu molt important vinculat a grups vocals i al cant coral. Aquests grups, a més de constituir un important motor del patrimoni musical, són una eina de socialització molt important. Per això resultava estrany que fins ara el moviment coral no tingués un festival. Però l’any passat va néixer a Olot el Veus, que es fa de nou aquest cap de setmana. El festival té un vessant doble: per una banda té un programa de concerts i per una altra ofereix tallers i classes magistrals per als membres de les corals.\nEnguany en destaquen els concerts de grups internacionals com ara els suecs Solala o The Sons of Pitches, una formació britànica sorgida dels pubs de Birmingham que participa als millors festivals de música ‘a capella’ d’Europa. També hi haurà Gema4, un quartet vocal originari de Cuba que interpreta boleros i sons tradicionals. Sound Six, la formació finalista de l’última edició del programa Oh Happy Day de TV3, també farà parada a Olot.\nCom a novetat, hi haurà les sessions golfes a partir de dos quarts de dotze de la nit amb ritmes de beatbox de Pulmon, doo-wop amb Velve Cnadles i soul, funk i R&B amb Scarlet’s Diamond. Per al públic familiar hi haurà dues propostes: l’espectacle ‘Hi havia una vegada… l’òpera encantada’, en què quatre cantants i un pianista protagonitzen una aventura explicada per mitjà del cant i el piano, i el concert del cor Infantil Amics de la Unió, format per veus blanques d’entre 11 i 17 anys.\nLa gran tancada de Montserrat (desembre 1970) i els ostatges del 2018 4 views


Edicte del 16-11-2020 per cobrir una plaça vacant per al lloc de treball de tècnic de l' oficina de l' energia i el canvi climàtic, adscrita a l' Oficina de l' Energia i el Canvi Climàtic del Ministeri de Medi Ambient, Agricultura i Sostenibilitat. - 18 de novembre de 2020 - Butlletí Oficial del Principat d’Andorra - Legislació - VLEX 851980552\nEdicte del 16-11-2020 per cobrir una plaça vacant per al lloc de treball de tècnic de l' oficina de l' energia i el canvi climàtic, adscrita a l' Oficina de l' Energia i el Canvi Climàtic del Ministeri de Medi Ambient, Agricultura i Sostenibilitat.\nVist que el concurs de mobilitat del 15 d' octubre del 2020 ha quedat desert;\nLa Secretaria d' Estat de Funció Pública publica l' edicte per cobrir, amb un treballador públic de caràcter indefinit, una plaça en el lloc de treball de tècnic de l' oficina de l' energia i el canvi climàtic, adscrita a l' Oficina de l' Energia i el Canvi Climàtic del Ministeri de Medi Ambient, Agricultura i Sostenibilitat.\nLa missió del lloc de treball es acomplir els processos tècnics necessaris per desenvolupar i fomentar la implantació progressiva de la política energètica del país, per donar compliment als compromisos derivats del Conveni marc de Nacions Unides sobre el canvi climàtic així com per desenvolupar les polítiques lligades al canvi climàtic del Govern, seguint així mateix els principals indicadors associats als àmbits de l' energia i el canvi climàtic.\nLa ubicació actual del lloc de treball és a l' Edifici Administratiu del Govern, Carrer Prat de la Creu 62-64, d' Andorra la Vella.\nAquest lloc de treball correspon al nivell N-IX del sistema de classificació del Cos general, amb una retribució anyal bruta de 26.326,30 euros, distribuïda en tretze pagues.\nEls requisits per poder aspirar a la convocatòria són:\n'" Tenir la nacionalitat andorrana.\n'" O bé tenir la nacionalitat espanyola, francesa o portuguesa i tenir la condició de treballador públic indefinit, i exercir una activitat al si del sector públic andorrà.\n'" Titulació d' ensenyament superior estatal, com a mínim al nivell 2 del MATES, en ciències, enginyeries relacionades amb l' energia o el medi ambient, o àmbit equivalent\n'" Disposar del diploma de llengua catalana de nivell B2 o superior (article 4 o disposició addicional segona del Decret del 29-4-2020 de creació i regulació dels diplomes oficials de llengua catalana del Govern d' Andorra).\nEls coneixements que es tindran en compte són:\n'" Coneixements del castellà, francès i de l' anglès.\n'" Coneixements dels programes informàtics a nivell d' usuari, en Word, Excel, PowerPoint, Accés, ArcGIS i AutoCad.\nPer presentar-se al procés de selecció cal que els aspirants es descarreguin el plec de bases de la convocatòria i la sol·licitud o els recullin al Servei de Tràmits del Govern...


14 de setembre de 1944 | EL TERCER REICH\nHome // diari // 14 de setembre de 1944\nEl doctor Theodor Morell va anotar que la pressió arterial de l’Adolf Hitler era fluctuant degut a un gran nerviosisme.\nL’Ordre de Campanya número 5 del general Alexander Patch ordenava al 6º Cos girar cap al nord-est i atacar a través dels Vosges direcció Estrasburg. Aquesta decisió no li va agradar gens al general Truscott i l’endemà li va enviar una carta per comunicar-li que era convenient començar com més aviat millor l’assalt de la Bretxa de Belfort.\nEl 3º Exèrcit nord-americà va alliberar la ciutat no fortificada de Nancy després d’aconseguir diversos caps de pont sobre el riu Mosel·la. Més tard la ciutat es convertiria en el quarter general del 3º Exèrcit.\nEn el flanc esquerre del 1º Exèrcit nord-americà, el 19º Cos va creuar la ciutat holandesa de Maastricht i va descobrir que els alemanys havien cremat tots els papers del quarter general de la Gestapo. Radio Orange va anunciar l’alliberació de la ciutat holandesa i poc després varen aparèixer en els carrers de la ciutat de Nimeja membres de les SS fortament armats. Pocs homes varen sortir al carrer per por a que se’ls enduguessin. Els alemanys varen anunciar que executarien i cremarien vivendes si es provocava qualsevol acte de sabotatge.\nEl mariscal Walter Model va arribar en el seu nou quarter general del Grup d’Exèrcits B a Oosterbeek i, després de fer-hi una ullada ràpida, es va dirigir a veure al SS-Obetrgruppenführer Bittrich en el quarter general en el castell de Slangenburg, a Doetinchem, 25 quilòmetres a l’est d’Arnhem En voler ser informat de la situació, Bittrich li va explicar en el mariscal que disposaven pel combat poc més de 1.500 homes per divisió. Davant l’ordre de que la 9º Divisió Panzer SS tornés a Alemanya, Model va ordenar que abans de marxar la 9º Divisió tenia que cedir les seves armes pesades i els seus vehicles blindats a la seva divisió germana i també alguns dels seus homes.\nEls missatges desxifrats pels britànics posaven en relleu que les forces alemanyes també eren consistents del perill d’un desembarcament aerotransportat en els Països Baixos. Tot i aquesta informació es va decidir tirar endavant amb la futura Operació Market Garden.\nA contracor, Adolf Hitler va acceptar l’evacuació de les seves tropes de les illes gregues, però la superioritat naval aliada va dificultar l’operació. 16.000 homes varen quedar atrapats a Creta i 6.000 a Rodes i a Leros.\nPreparant l’Operació Market Garden, a les quatre de la tarda el general de divisió polonès Stanislaw Sosaboski es va reunir amb el comandant Urquhart a l’aeròdrom de Wittering, prop de Stamford, a Lincolnshire. El general polonès li va dir que la seva brigada només podria creuar el Nederrijn a l’altura d’Arnhem quan els britànics haguessin assegurat el pont. Sosabowski li va insistir en que la 1º Divisió Aerotransportada havia de tenir assegurat el pont quan els seus paracaigudistes fossin llançats. Urquhart li va assegurar que la 1º Divisió podria fer aquella missió al mateix temps que protegia la zona de llançament de la seva Agrupació de la Brigada Polonesa.\nMarines de la 1º Divisió varen desembarcar a la platja de l’illa de Peleliu i de seguida que varen posar els peus a l’arena de la platja es varen tenir que defensar de les defenses japoneses.


Forests d’Utilitat Pública – Xarxa Forestal\nLes forests d’utilitat pública, uns espais amb història per gaudir tots els ciutadans de les illes\nEls espais forestals públics de les illes Balears que tenen una especial singularitat, ja sigui pels serveis que presta a la societat, o pels importants beneficis ambientals i socials que generen (per la seva transcendència en la recàrrega d’aqüífers, per la seva contribució a la mitigació del canvi climàtic, fixació del sòl i evitar esllavissaments, per la gran biodiversitat que hi alberguen, per l’aprovisionament de recursos que ofereixen, etc), poden ser declarats d’Utilitat Pública i ser inclosos al Catàleg, un registre de caràcter administratiu on s’hi inscriuen aquestes forests, i que passen a ser considerades de domini públic.\nEl Catàleg de forests d’Utilitat Pública sorgeix com a resposta del procés de desamortització del segle XIX i constitueix una garantia jurídica per a la conservació del patrimoni forestal públic per al bé de la societat\nEl Catàleg de forests d’Utilitat Pública té el seu origen en el segle XIX, com a resposta del procés de desamortització impulsat per la burgesia progressista, sota el marc de la revolució liberal, que tenia per objectiu la desvinculació de la propietat de la terra en mans mortes a favor de la burgesia liberal. Les lleis bàsiques d’aquesta reforma van ser la de 1835 en matèria d’exclaustració, les lleis de la desamortització eclesiàstica de Mendizábal de 1836 i 1837, i la llei de 1855 de Pascual Madoz amb la qual s’inicia una nova etapa que posava en venda dels béns del clergat, els béns d’ordres militars, els de la beneficència, obres de culte religiós, instrucció pública i sobretot els propis i comuns dels pobles. En aquest darrer grup s’enquadren les muntanyes públiques, propietat de diferents entitats públiques. Amb la finalitat d’excloure del procés desamortitzador i evitar la posterior venda de les forests i que, per tant, acabéssin de nou en mans privades, es va crear el Catàleg de Forests d’Utilitat Pública, per incloure aquells espais forestals que, per la seves característiques singulars, s’havien de preservar per a l’interès general; una catalogació que possibilita jurídicament que passin a ser inembargables, imprescriptibles i inalienables.\nLes primeres forests balears incloses al Catàleg d’Utilitat Pública foren Binifaldó i Menut (incloses amb el número 1 i 2 respectivament), les dues forests amb més història de les illes, desamortitzades a l’església el 1897 en base a la llei Madoz (confiscades al Santuari de Lluc – Escorca) i inscrites a nom de l’Estat el 1901.\nPosterior a la inclusió de Menut i Binifaldó, s’han anat incorporant al Catàleg fins a dia d’avui un total de 26 forests públiques, propietat de l’Estat, de la Comunitat Autònoma de les Illes Balears, dels Consells Insulars o dels Ajuntaments, el que suposen més d’11.000 ha públiques (el 73% de la superfície pública de les illes és d’utilitat pública).\nFoto: La finca pública de Cúber, propietat de la Comunitat Autònoma de les Illes Balears, és un exemple de forest inclosa al Catàleg d’Utilitat Pública pels serveis ecosistèmics que proporciona, en especial per la seva contribució a les reserves hídriques per a la població.\nUn total de 26 finques públiques de les Balears estan incloses al Catàleg de forests d’Utilitat Pública, el que suposa la protecció de més d’11.000 ha forestals\nNúmero de Forest Forest Municipi\nActualment s’està tramitant la inclusió al Catàleg de noves forests com la finca de Galatzó, propietat de l’Ajuntament de Calvià.\nEl Catàleg de Forests d’Utilitat Pública està regulat per la vigent bàsica estatal Llei 43/2003, de 21 de novembre, de Forests.\nConsulta el Catàleg de Forests d’Utilitat Pública de les Illes Balears\nTan sols el 8,5% de la superfície forestal de les illes és pública. La resta està en mans privades i repartida en un gran número de propietaris\nEstructura de la propietat forestal de les Illes Balears\nA les Illes Balears unes 18.251,66 ha forestals són de titularitat pública, el que suposa el 8,52% de la superficie forestal total.\nEls titulars públics de la superfície forestal són l’Estat, la Comunitat Autònoma de les Illes Balears o les entitats locals (Ajuntaments i Consells Insulars).\nPart de la superfície pública, en concret unes 11.213 ha estan incloses al Catàleg de Forests d’Utilitat Pública i, per tant, gaudeixen d’una protecció jurídica extra: són finques demanials, pel que són inalienables (no es poden vendre), imprescriptibles (la possessió pública és indefinida), i inembargables (cap jutge ni autoritat poden retenir-los).\nPer illes, la superfície forestal pública és molt desigual. Mallorca concentra la major superfície pública, amb unes 16.136 ha públiques, de les quals 11.988 ha es localitzen a la Serra de Tramuntana.\nMenorca, en canvi té 1.447 ha públiques i les Pitiüses són les que menys superfície forestal pública tenen, amb tan sols 667 ha.\nLa resta de la propietat forestal (el 91,48% dels terrenys forestals de les illes) són de titularitat privada i significativament repartida en un gran número de propietaris. A les Balears hi ha un total de 13.299 propietaris forestals que representen el 9% dels propietaris de les finques rústiques, mentre que el número de propietaris de les finques agroforestals suposen un total de 22.969, un 16% del total.\nAra bé, la gran majoria dels propietaris forestals ho són de finques petites (el 60,6% dels propietaris ho són de finques menors d’1 ha). En canvi el 0,78% dels propietaris ho són de finques de més de 100 ha, i concentren el 22% de la superficie forestal total de les illes.\nMolts propietaris (60,6%) ho són de finques petites (menors d’1 ha), en canvi pocs propietaris (el 0,78%) concentren molta superfície forestal (el 22%)\nFoto: La Comuna de Bunyola, forest propietat de l’Ajuntament declarada d’Utilitat Pública pels valors ambientals i culturals que representa.\nLa superfície mitjana de la finca forestal és de 5 ha i la de la finca agroforestal és d’11 ha. Així i tot, la mida mitjana de la finca és desigual per a cada una de les illes, el que reflecteix les particularitats de cada una d’elles:\nIlla Sup. mitjana finca forestal (ha) Sup. mitjana finca agroforestal (ha)\nLa superfície mitjana de la finca forestal oscil·la entre les 2,3 ha de Formentera a les 8,9 ha de Menorca\nConeix més sobre l’estructura de la propietat forestal de les illes


Laïcisme i laïcitat - PressReader\n2019-01-13 - ALBERT BATLLE, JOSEP MARIA CARBONELL, MIRIAM DÍAZ, EUGENI GAY, DAVID JOU, JORDI LÓPEZ CAMPS, MARGARITA MAURI, JOSEP MIRÓ I ARDÈVOL, MONTSERRAT SERRALLONGA I FRANCESC TORRALBA\nHabermas defensava que la religió té dret a fer-se escoltar i la democràcia té l’obligació d’escoltar-la\nEncara són molts els que avui comparteixen la tradicional tesi del laïcisme més rònec que Déu no hauria d’existir i que tots els que continuen sent creients són l’exponent d’un sector de la població que encara no “s’ha emancipat del jou de la religió”. Sentint-se hereus de les veus que, els segles passats, s’aixecaren en contra d’entendre la societat en termes religiosos, els partidaris del laïcisme són contraris a qualsevol manifestació religiosa en l’àmbit social. Volen que la religió quedi confinada a l’àmbit estrictament privat. Volen una societat laïcista, és a dir, una societat en què els creients no puguin demostrar amb pràctiques que ho són. El laïcisme, com diu el cardenal Vidal i Barraquer, és l’intent d’imposar la força d’una voluntat per sobre de moltes voluntats, perquè la societat és evidentment plural, no laica, i és aquest pluralisme el que cal reconèixer, en lloc de voler-lo censurar.\nEnfront d’aquesta valoració negativa de la religió, la laïcitat, a diferència del laïcisme, demana un estat laic, un estat que, sense identificar-se amb cap religió concreta, estigui al servei d’una societat plural que no impedeixi les obres, les entitats i les associacions religioses, i reconegui la dimensió positiva del fet religiós i, en especial, les aportacions del cristianisme, que en nosaltres és, a més de fe, tradició i cultura. Aquesta laïcitat, que està en la base dels models d’aconfessionalitat dels estats, a diferència de les tesis laïcistes, incorpora tres idees bàsiques de relació entre les confessions religioses i els estats: el respecte i protecció de la llibertat religiosa, la separació entre estat i confessions religioses i, a més, la cooperació entre un i altre al servei de la societat.\nLes societats modernes són societats seculars en què la religió ha perdut la força que va tenir en temps passats. Si tota la vida humana i les seves manifestacions giraven al voltant de la religió, fets polítics com la Revolució Francesa o crítiques a la religió com les de Karl Marx o Friedrich Nietzsche van anar gestant societats menys religioses. A partir d’aquí, mentre uns es decanten per ressituar la religió dins la societat, sense donarli el paper exclusiu que abans tenia, d’altres, més radicals, exigeixen que s’elimini de l’àmbit públic tot allò que es pugui considerar una manifestació o un símbol religiós. Reclamant un espai públic lliure de manifestacions religioses, s’intenta fer veure que la posició laïcista és una posició neutra quan, de fet, és l’expressió d’una ideologia, d’una manera de pensar.\nEl 2001 Jürgen Habermas va sorprendre el món començant a parlar de les societats postseculars. Habermas defensava que la religió té dret a fer-se escoltar i la democràcia té l’obligació d’escoltar-la en benefici de la política i de la societat. La seva tesi és innovadora perquè reconeix la gran aportació que la religió pot fer a la societat. I encara més, Habermas criticava que es tractés la religió com un tema privat negant-li veu en l’esfera pública perquè aquesta actitud atempta contra la igualtat.\nEn les tesis d’Habermas hi ha un doble encert. D’una banda, la constatació de tot allò de bo i convenient que la religió pot aportar a unes societats com les nostres, que hem de reconèixer que estan mancades de molts dels valors que la religió defensa. La història de la raó humana és la història d’una raó configurada per la religió i la defensa que aquesta religió ha fet dels valors que fonamenten l’humanisme. D’altra banda, Habermas reconeix el dret dels creients, un dret a la mateixa altura del dret dels que no creuen, a fer-se seu l’espai públic perquè, en tant que públic, és de tothom. Altrament, estaríem tractant les persones de manera desigual. Però el reconeixement i l’acceptació d’aquesta igualtat només és el primer pas. L’espai públic ha de ser compartit i això exigeix la bona voluntat de totes les parts. El creients han d’acceptar el pluralisme religiós i la laïcitat de l’Estat; per la seva banda, els no creients, no han de considerar les conviccions religioses com a irracionals o absurdes i han d’admetre que el punt de vista laïcista no és neutral. La societat postsecular ha de transitar pel camí d’un diàleg fructífer entre els que pensen diferent i reconèixer que uns i altres tenen el mateix dret a fer-se sentir i a manifestar-se en l’esfera pública. La tesi que un govern recte és el que mira, no per la majoria, sinó per tots els ciutadans, ja va ser considerada per Aristòtil. I és des d’aquest govern recte que s’ha de vetllar perquè l’espai públic pugui ser el lloc de manifestació de les creences religioses.\nLLIBERT TEIXIDÓ Processó amb la imatge de la Mercè pels carrers de Barcelona


Grand Residence Chennai Índia - Ofertes d'hotels amb els MILLORS DESCOMPTES EN LÍNIA\n85/86 Arcot Road Porur, Sriperumbudur, Chennai, Índia, 600116 - Veure al mapa\nBarri Sriperumbudur Koyambedu Chennai Centre Sriperumbudur Chennai Centre Koyambedu Àrea de l'Aeroport Chennai Centre Vella Carrretera Mahabalipuram Carretera Costa Est Àrea de l'Aeroport\nAl visitar Chennai, vosté es sentirà com a casa a Grand Residence, què li ofereix un allotjament de qualitat i un gran servei. A només 7.00 Km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Per aquells de vosaltres que vulguin aventurar-se Ciutat del Cinema MGR, Cementari de la Guerra de Madras, Parc Sivan són només algunes de les atraccions disponibles per als visitants.\nAmb una oferta de serveis hotelers superior i ampla gama d'entreteniment, Grand Residence és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, recepció 24 hores, servei d'habitacions 24 hores, instal.lacions per a minusvàl.lids, express check-in/check-out.\nGaudiu de les comoditats d'alta gama com ara televisió de pantalla plana, accés a internet (sense fils), connexió sense fils a internet (cortesia), aire condicionat, escriptori per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com centre esportiu, piscina exterior, piscina (infantil), jardí. Sigui quina sigui la seva raó per visitar Chennai, el Grand Residence és el lloc perfecte per una estimulant i emocionant escapada.\nPreu del desplaçament a l'aeroport: 935 INR\nkanagaratnam, Regne Unit


L’orgull rapitenc pren el carrer amb la festa Orígens | Diari de Tarragona\nL’orgull rapitenc pren el carrer amb la festa Orígens\nLa Ràpita celebra fins avui un cap de setmana de recreació històrica i activitats per reivindicar els seus orígens pagesos i mariners de principis del segle XX\n10/10/2021 17:04 | Actualizado a 10/10/2021 17:04\nXiquets jugant a morra ahir al matí a la plaça d’Agustí Vizcarro. Foto: Joan Revillas\nl’orgull rapitenc treu pit aquest cap de setmana amb la festa Orígens. I ho fa d’una forma esperada després de l’aturada de l’any passat, per recordar els orígens mariners i pagesos d’inicis del segle XX, l’essència del municipi i la seua identitat, el moment en què, d’alguna manera, la Ràpita es va fer poble.\nFins avui, l’edició d’enguany aposta per una oferta musical de qualitat que va començar el divendres a la nit amb el concert de Quico el Cèlio, el Noi i el Mut de Ferreries acompanyats de la banda de l’Agrupació Musical Rapitenca. Ahir dissabte va ser el torn per a la formació gallega Leilía, un grup de sis dones de música tradicional gallega. I finalment avui a la nit, la clausura de la festa anirà a càrrec de Pep Gimeno Botifarra.\nTots els actes, concerts i activitats estan marcades per la normativa Covid vigent, que comporta les reserves prèvies, compra d’entrades i controls d’aforament.\nLes tavernes a peu de carrer, però, enguany tornen a la festa, i precisament aquestes tavernes han servit de punt de trobada per a amics i familiars, per a reunir-se i celebrar aquest cap de setmana viu i ple d’alegria, després d’un any tan complicat per a tots.\nBallades de gegants, cinema mut, competicions de força, saltades popular, vermuts musicals, batudes d’arròs, curses de sacs, regates de muletes o recitals de poesia són algunes de les activitats que s’estan vivint aquest cap de setmana.\nUna de les interessants propostes també ha sigut l’escape room «El misteri del manuscrit» sobre la vida i obra de Sebastià Juan Arbó, així com el quart campionat de morra, típic joc d’estratègia mediterrani, en el qual han participat 32 parelles.\nEntre altres curiositats, s’ha pogut veure una subhasta de peix tradicional, un ramader passejant el «manso» pels carrers del barri del Xicago, i a Paco lo Xato llaurant el camp de forma tradicional a l’Horta Vella.\nTambé ahir va celebrar-se l’agermanament entre el municpis i les confraries de la Ràpita i Sóller i es va portar a terme l’acte de descoberta de la placa de la Placeta d’Orígens. També es va fer un homenatge a les rapitenques i rapitencs majors de 100 anys, que enguany són Asunción Forné Cabrera, Manuela Gaibar Paricio, Ramon Reverté Barberà, Ramon Gil Duch, Dolores Beltran Fresquet i Engracia Altés Ramos.\nLa festa és un punt de trobada per a amics i familiars. foto: J. Revillas\nA més, es va celebrar un acte en record dels rapitencs desapareguts l’Any de les Desgràcies (1891) i el temporal de l’any 1911. Va anar a càrrec de l’historiador local Josep Pitarch i del reverend Carlos París, i fou presidit per la imatge de la Verge del Carme.\nAhir l’animació va prendre els carrers del barri del Xicago, amb visitants vinguts d’arreu del territori i del Baix Maestrat. Per avui s’espera la tercera jornada de festa i recreació, amb molts veïns vestits d’època, amb camisa, espardenyes, gorra i mocador. Un moment de l’any molt especial per lluir l’arrelat i profund orgull rapitenc.


Diari d'en Josep Jo: FELIÇ 2008\nAra que acaba l'any 2007, és moment de fer balanç, de deixar enrere moltes coses, de tancar una pàgina de la nostra vida i obrir-ne una de nova. És moment de riure, de plorar, d'oblidar allò que hem fet malament, de mantenir allò que fem bé, d'intentar ser millor persona, de mantenir-nos a prop dels que estimem, d'allunyar-nos d'aquells que no ens aporten res. És moment de fer una neteja sana de tot el que dia rere dia, ens ajuda a que la vida sigui una mica més entretinguda.\nQuan arriba l'any nou, no cal deixar de fumar, ni apuntar-se al gimnàs, ni aprendre anglès. Tant sols cal mirar les coses d'una manera més positiva, donant les gràcies a aquells que fan possible que somriguis i oblidant als que et treuen el somriure.\nUna mirada als ulls d'aquells que t'aprecien, assaborir aquella sensació de complicitat, aprofitant aquells moments que et permeten compartir un comentari, una confidència, una sensació de sentir-te estimat i que l'altra persona també tingui la mateixa sensació.\nViure moments plegats, alguns més durs i altres més divertits. Evitar situacions complicades, no donar voltes a aquelles coses a les que no val la pena, oblidar aquelles coses que en un moment donat eren el més important de la teva vida, i per diverses raons, no has aconseguit. Intentar treure la part positiva de tot plegat, viure el moment, pensar una mica més en un mateix sense oblidar als altres.\nPoder llevar-me cada matí per veure als meus fills, poder compartir amb ells tot el que jo vaig compartir amb els meus pares, ensenyar-los el valor de les coses, enfadant-me, rient, aprenent de les seves coses, de la seva manera particular de veure la vida.\nPer l'any 2008, no demano res més que aixó, tenir al costat a la gent que m'estimo. És el millor regal que un pot tenir. Espero, pel proper any, poder comptar amb vosaltres, de la mateixa manera que podeu comptar amb mi.\n“La felicitat és un viatge, no un destí...”


Ajuntament de Cardedeu - Actualitat - Notícies - Campanya d'eficiència i estalvi energètic en motiu de la Setmana de l'Energia\nCampanya d'eficiència i estalvi energètic en motiu de la Setmana de l'Energia\nHi haurà una carpa informativa amb jocs el dissabte dia 12, i una xerrada el 17 de juliol a la Tèxtil Rase.\nAmb motiu de la Setmana Europea de l'Energia Sostenible 2014, l'Ajuntament de Cardedeu instal·larà una carpa informativa el dissabte 12 de juliol, de 10 a 14 h, a la plaça d'Anselm Clavé.\nAl llarg del matí es podran fer diversos jocs sobre energies renovables, adreçats a un públic infantil i familiar, que tracten conceptes bàsics relacionats amb el consum i l'estalvi energètic. També es podrà participar en un taller d'energies renovables, destinat a un públic general.\nA més, aquest any es farà també una xerrada informativa el dia 17 de juliol, a les 19 h a la Tèxtil Rase. Sota el títol "Els subministraments a la llar", un tècnic especialista explicarà com planificar l'economia domèstica quant a despesa energètica, com ajustar el pressupost a un consum responsable i com aconseguir un estalvi energètic responsable. En la xerrada també s'explicarà com llegir i entendre les factures d'aigua, llum i gas.


La inconstitucionalitat de la indemnització exprés reobre el cas Castor -\nEl cas Castor és un dels escàndols polítics més vergonyosos dels últims anys. El magatzem de gas situat al davant de la costa de Tarragona i Castelló, a l’alçada de Vinaròs, no ha complert mai la seva funció i abans que es posés en marxa, en la fase prèvia, es va haver de tancar d’urgència perquè la injecció del coixí de gas inicial va provocar més de 500 sismes. El problema és que aquesta gran instal·lació, construïda per Escal UGS -participada majoritàriament per ACS, propietat de Florentino Pérez- estava blindada, ja que la concessió, feta el 2008, en temps de Zapatero, tenia una estranya clàusula que assegurava que l’empresa seria compensada amb el cost de la instal·lació encara que hi hagués problemes provocats per la mateixa constructora. Un cop es va veure que els sismes posaven en risc persones i béns, es va tancar la instal·lació i el govern, en aquest cas de Rajoy, va optar el 2014 per fer un decret llei per assegurar el pagament en un termini rapidíssim de 35 dies d’una indemnització de 1.350,7 milions d’euros a l’empresa de Florentino, que necessitava amb urgència els diners per fer front a un crèdit europeu que havia demanat per a l’obra. Aquests diners es van pagar a través d’un crèdit de tres entitats que s’ha fet repercutir, amb els seus interessos, a la factura del gas.\nAhir el Tribunal Constitucional va fer pública una sentència en la qual considera que part del decret llei pel qual es va acordar la indemnització per la via ràpida és inconstitucional. Específicament, anul·la els articles relacionats amb la manera com es va acordar aquest pagament, ja que per “atribuir noves obligacions de pagament al sistema gasista” s’havia d’utilitzar el procediment legislatiu ordinari i no un decret llei, perquè no hi havia cap “situació d’extraordinària i urgent necessitat”.\nEl govern espanyol ha tret ferro a la sentència afirmant que només qüestiona el procediment i no el fons ni la indemnització en si mateixa. De tota manera, i més enllà de les complicacions jurídiques que se’n puguin derivar, s’ha reobert un cas que diverses associacions d’afectats i experts fa temps que reclamen que es revisi. El cas és que Florentino Pérez ja fa anys que va cobrar i els consumidors també fa anys que paguem per aquest projecte fallit. I si no es revisa, ho farem fins al 2044.


Dies de panallets, castanyes i moniatos - RÀDIO MARINA 100.3 | RÀDIO MARINA, sempre al teu costat\nDies de panallets, castanyes i moniatos\nEls pastissers catalans preveuen augmentar un 5% les vendes de panellets gràcies al llarg pont de Tots Sants. L’any passat es van despatxar uns 250.000 quilos i enguany s’espera arribar als 262.500 quilos. “Creiem que les vendes pujaran un 4 o un 5% perquè és possible que s’allarguin força en ser divendres festiu. Això farà que tot sigui una mica millor, però està per veure”, ha assenyalat a l’ACN el president de l’Escola de Pastisseria del Gremi de Barcelona i membre de la junta del Gremi a Catalunya, Pere Camps. Els panellets de pinyons es mantenen com el producte estrella -un 75% de les vendes- però estan pujant amb força altres varietats. “El panellet és una elaboració molt clàssica i el que triomfa bàsicament és el de pinyó, però sí que cada cop s’estan incorporant més gustos a nivell de fruites, i ara últimament els panellets banyats en xocolata estan pujant molt”, ha reconegut Camps.\nEls Majoristes de Fruites i Verdures de Mercabarna (AGEM) preveuen comercialitzar unes 400 tones de castanyes i 160 de moniatos amb motiu de la castanyada, unes xifres similars a les de l’any passat malgrat que les suaus temperatures previstes per aquesta setmana. Pel que fa a les castanyes, la procedent de Galícia, pel seu sabor dolç i textura més suau, serà de nou la més demandada, seguida de la castanya extremenya. La castanya del Montseny, també molt valorada, enguany arriba amb retard. Els preus, entre 2,5 i 5 euros el quilo en funció de la qualitat, es mantindran estables respecte anys anteriors. En quant als moniatos, el 80% precedeixen de Cadis i Màlaga amb preus que oscil·laran entre els 60 cèntims i 1,2 euros el quilo.\nPel que fa als moniatos, les xifres es mantindran com l’any passat en unes 160 tones. Aquí, els majoristes expliquen que any rere any les vendes d’aquest tubercle dolç van a menys durant la castanyada, també degut al fet que la pujada de les temperatures dissuadeix alguns compradors, però que, per contra, pugen durant la resta de l’any per la demanda de molta gent vinguda de l’Amèrica del Sud on és un producte habitual a molts països.


Ens ha quedat clar, la medecina d’en Jordi no la volem tastar! – Mirmiga, la formiga que amaga llibres dins del cau!\n13 Mai 2014 biblioconstanti General\nAvui el temps ens ha enganyat, semblava que havia de ploure i ens hem anat nosaltres a la biblioteca de l’escola, la pobra Mirmiga s’ha hagut de quedar recuperant-se de la seva lesió a la poteta.\nL’Imma ens ha explicat uns contes xulíssims, als nens de P4 els ha explicat contes que ens ensenyen a estimar, al conte Endevina com t’estimo la mare llebre s’estima tant al seu fill que es gira de cap per avall, (mireu les fotos que hi veureu la senyoreta Anna que també es posa cap per avall per vosaltres) al conte Neda que neda, tots els peixets s’estimen molt i es protegeixen entre ells i al conte El cirerer, la protagonista planta un cirerer, espera que creixi, el cuida i al final en rep el fruit, cireres! La Imma ens n’ha portat la mermelada perque la poguèssim tastar.\nI p er als nens de 3r, un conte divertidíssim, La meravellosa medecina d’en Jordi, per les cares que fèieu em sembla que no us han vingut massa ganes de tastar-la! Això si hem rigut de valent! Per cert no vulgueu reproduir-la a casa, la medecina, no fos cas..\nI amb els petits de P4 hem aprés que es pot i que no es pot fer a la biblioteca i amb els grans hem vist quina informació ens donen les etiquetes que hi ha als llibres de la biblioteca, i com podem trobar els llibres, dvds i cds als prestatges!\nI això ha estat tot per avui, petonets per totes i tots!\nFem pràctiques al catàleg?


Inici > detall del relat: Contradicció.\n- 101 Lectures\nMai no estem sols, però sempre.\nPer eixamplar l'ànima en el cos,\nno cal renunciar al món.\nNi anar-se'n a les muntanyes.\nÉsser on som , seguir fent el que fem.\nEn el temple de la immensa soledat ens hi trobem tots,\nmai però no estem sols.\nPERLA DE VELLUT | 11-09-2019 | Valoració: 10\nTrobar-se, ens trobem tots en aqueixa soledat, immersos dins d l'ànima, perquè el món és necessari entre estar sols i les muntanyes (són l'altre món).\nNo cal renunciar al món, doncs és l'ànima sense fronteres.\nÉs un tan complicat descriure el teu relat... però a mi, en diu això que t'escrit.\nSalut i t'invite als meus dos últims poemes...


POLÍTICA - 20/11/2019 21:18 / ACN\nURGENT: La maldat espanyola no té límits i fan això amb els CDR empresonats acusats de terrorisme\nEl titular del jutjat d'instrucció 6 de l'Audiència Nacional, Manuel García Castellón, ha tornat a dictar presó provisional per als quatre CDR acusats de terrorisme a qui la Sala Penal de l'AN va anul·lar l'ordre d'empresonament. El magistrat ha pres la decisió aquest dimecres després de repetir la vista de mesures cautelars d'Eduardo Garzón, Guillem Xavier Duch, Xavier Buigas i Alexis Codina, que estan empresonats al centre penitenciari de Soto del Real des de fa gairebé dos mesos.\nLa Sala Penal de l'AN va declarar nul·les les ordres de presó perquè va considerar que es va vulnerar el dret a defensa dels detinguts perquè no es va proporcionar informació essencial. Tanmateix, no els va alliberar sinó que va convocar la vista d'aquest dimecres en la qual García Castellón ha mantingut la decisió que ja va prendre el 26 de setembre quan va enviar a la presó els set CDR detinguts en el marc de l'Operació Judes.\nA les interlocutòries, García Castellón afirma que persisteixen els motius pels quals es va acordar l'ingrés a presó per pertinència a organització terrorista, tinença d'explosius i conspiració per a la comissió d'estralls. El magistrat argumenta la mesura cautelar perquè veu risc de fuga, de reiteració delictiva i de destrucció de proves.\nA més, García Castellón reafirma que fins ara s'ha pogut constatar l'existència d'una organització criminal "que compleix amb les premisses considerades com a característiques essencials de la criminalitat organitzada" i això, segons ell, avala investigar els fets com a terrorisme i no com a desordres públics.\nEl magistrat rebat les defenses i diu que l'argument pel qual no hi hauria terrorisme perquè "no consta de manera fefaent un clima de terror social a les accions d'una banda o grup organitzat que tingui atribuït de manera inequívoca el caràcter de terrorista" no es pot admetre perquè això "suposaria l'absurd de fer impossible la investigació d'actes susceptibles de qualificació de terroristes".\nEl jutge instructor també mostra que no comparteix el criteri de la Sala Penal d'anul·lar l'anterior ordre de presó i diu que no queda clar si l'omissió d'informació té relació amb "la compareixença de presó" o si "até al fet substantiu de l'omissió informativa postulada". En aquest sentit, el magistrat afirma que la Guàrdia Civil va informar degudament els investigats.\nRepetició de la vista\nA la vista d'aquest dimecres les defenses han sol·licitat l'alliberament dels empresonats mentre que la fiscalia i les acusacions han demanat que es mantingui la presó provisional. Cap dels acusats ha declarat, ja que, segons han criticat les defenses, el magistrat ho ha rebutjat. Els lletrats consideren que és una "anomalia" perquè creuen que amb la nul·litat de l'odre de presó s'hauria d'haver permès la declaració. Cap d'ells va declarar a l'anterior vista de mesures cautelars.\nParaules clau: CDR EMPRESONATS


Vilanova de Bellpuig celebra la 28a Festa Homenatge a la Gent Gran del municipi | Lleida.com\nReconeixement a 12 veïns i veïnes que han complert o compliran 80 anys enguany i també a quatre matrimonis que celebren les noces d’or.\nAlbesa també ret homenatge a cinc avis i avies que enguany també superaran els 80 anys edat.\nL’ajuntament de Vilanova de Bellpuig ha celebrat aquest diumenge la 28a festa homenatge a la gent gran del municipi. El consistori ha fet un reconeixement a 12 veïns i veïnes del municipi que han complert o compliran 80 anys enguany i també a quatre matrimonis que també celebren enguany les noces d’or.\nLa diputada Mercè Carulla ha acompanyat a l’alcaldessa Dolors Pascual en aquesta festa homenatge a la vellesa. Carulla ha destacat la importància de donar reconeixement a la gent gran dels municipis ja que “han aportat el seu granet de sorra a la construcció d’una societat més justa, més moderna i més digna”.\nCarulla ha remarcat que gràcies a la saviesa dels més grans, fruit de l’experiència per haver viscut molts anys la vida, els converteix en un col·lectiu fonamental per mantenir l’equilibri i estabilitat a la nostra societat. “Són moltes les històries que s’han anat transmeten de pares a fills al llarg dels anys, deixant un bagatge força important i que s’acaba convertint el nostre llegat. Les persones grans sou el referent del que vàrem ser, del que som i del que serem; un referent de superació i de valors”\nA l’homenatge també hi ha participat Joan Segura, director dels serveis territorials de Drets Socials de la Generalitat de Catalunya a Lleida i Josep Buireu, president de la Llar Municipal de la Gent Gran de Vilanova de Bellpuig.\nParal·lelament Albesa també ha celebrat aquest diumenge la seva festa homenatge a la vellesa. L’alcaldessa, Eugènia Puig-gròs, acompanyada Miquel Plensa, president del Consell Comarcal de la Noguera i Mercè Gamis, presidenta de l’Associació de la Gent gran d’Albesa ha donat reconeixement a cinc avis i avies que enguany també celebren 80 anys. La festa ha comptat amb una ballada de gegants i ha finalitzat amb un dinar popular i un concert per a tots els assistents.\nSe celebra la 5a edició de la MiniDH Serra de Rosselló\nAfectacions de trànsit amb motiu de la celebració de la Festa Major de Lleida 2022